એ અંતર્ગત દુર્યોધને ‘બોર્ડ ઓફ ક્રિકેટ કંટ્રોલ ઈન હસ્તિનાપુર’ અને ‘ઓલ હસ્તિનાપુર સ્પોર્ટ્સ ફેડરેશન’ના સંયુક્ત નેજા હેઠળ એચપીએલ (હસ્તિનાપુર પ્રીમીયર લીગ) ક્રિકેટ ટુર્નામેન્ટનું આયોજન જાહેર કર્યું. આ મહાકાય આયોજનમાં આસપાસના અનેક રાજ્યોની ટુકડીઓને રમવા માટે આમંત્રણ અપાયું, એ બહાને વત્સ દુર્યોધન, દુઃશાસન અને બીજા ૯૮ ભાણેજો એ રાજ્યોની કુંવરીઓને જોઈ શકે એવો અંગત હેતુ પણ ખરો..